'Miljoene in Polokwane wanbestee' | Maroela Media
Volgens 'n verslag van die munisipaliteit se openbarerekeninge-komitee (MPAC) het die munisipaliteit afwykings en onreëlmatige besteding van sowat R144 miljoen vir die afgelope boekjaar aangeteken, het Marcelle Maritz, provinsiale leier van die party, in 'n verklaring gesê.
"Die afwykings van die munisipaliteit se verkrygingsbeleid van sowat R54 miljoen kan grootliks toegeskryf word aan swak beplanning en die onvermoë van amptenare om die goedgekeurde begroting deur middel van goeie beplanning en bestuur toe te pas."
Sy het bygevoeg redes wat aangevoer word vir die afwykings, soos dat die verkrygingsbeleidproses onprakties is, is "belaglik". "Amptenare kan nie doen wat hulle wil omdat die beleid volgens hulle onprakties is nie. Die beleid is daar vir 'n rede, en dit is om te verseker dat belastingbetalersgeld nie vermors word nie. Wanneer daar van die beleid afgewyk word, is dié wanbesteding die gevolg."
Onreëlmatige besteding van meer as R60 miljoen wat aan sekere diensverskaffers uitbetaal is, is ewe kommerwekkend.
Volgens die komiteeverslag het nege kontrakte in die 2017/18-boekjaar verval en moes die dienste van die diensverskaffers teen buitensporige bedrae behou word totdat nuwe diensverskaffers deur die korrekte prosesse aangestel kon word.
Só moes die munisipaliteit sowat R61 miljoen aan 'n diensverskaffer betaal wat voertuie aan die munisipaliteit voorsien, aldus Maritz.
"Die VF Plus sal aandring op behoorlike ondersoek na hierdie buitensporige afwykings en onreëlmatige uitgawes. Dit is onaanvaarbaar dat die ANC-beheerde munisipaliteit miljoene rande vermors terwyl dienslewering en munisipale infrastruktuur daagliks meer en meer agteruitgaan."
En so sal dit verewig gaan . Tot LIEWE JESUS kom. Maar al hoe erger.
En steeds werk die uitgemergelde belastingbetaler net al harder, en stuur al hoe meer geld aan, en kyk hoe dit vermors word en in tjomme en pêlle se sakke verdwyn………..maar steeds stem ons ANC….weer, en weer, en weer….en stuur nog geld aan….Daar word so baie wan aangewend want daar is so baie om wan aan te wend….
Kan die President nie in sy persoonlike hoedanigheid gedagvaar word vir growwe nalatigheid of growwe wanbestuur van die land nie. N Uitvoerende beampte van enige maatskappy kan dan so gedagvaar word. Is ek as belastingbetaler nie geregtig op sekere dienste nie. As ek dit nie kry nie, hoekom kan die hof nie beslis dat dit nie aan die regering oorbetaal word nie. Asb, regsgeleerdes help hiermee.
Mens neem nou maar net aan dit is die standaard. As regskenners dalk net 'n ondersoek wil instel oor hoeveel wette hier gebreek word, Dit begin by die "onwettige invordering van munisipale belasting" – hier kan die kenners ons inlig wat die wet bepaal in sover die invordering van belasting en die uiteindelike doel vaarvoor dit ingevorder word. Die verandwoordelikeheid in die munisipaliteit vir die rekeninge, wie staan borg vir die oorspandering van 'n seker munisipaliteit, en hoe aanspreeklik is die individu vir die dade van onregmatige spandering. Die uitvoer van minisipale pligte, kan die polisie nie sonder om 'n… Lees meer »